|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣ**ΔΗΜΟΣ ΔΙΟΝΥΣΟΥ** |  | ΜΕΛΕΤΗ: ΦΟΡΕΑΣ:Προϋπολ:.ΑΡ. ΜΕΛ. |  | **«ΠΡΟΜΗΘΕΙΑ ΕΞΕΔΡΑΣ ΕΚΔΗΛΩΣΕΩΝ ΔΗΜΟΥ ΔΙΟΝΥΣΟΥ»****ΔΗΜΟΣ ΔΙΟΝΥΣΟΥ****29.760,00 € με ΦΠΑ 24%** **21/2018** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |
|  |  |  ΧΡΗΣΗ: |  |  **2018** |

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1° - Αντικείμενο της προμήθειας**

Η συγγραφή αυτή αφορά στην προμήθεια εξέδρας εκδηλώσεων Δήμου Διονύσου για την κάλυψη των αναγκών των πολιτιστικών εκδηλώσεων του ∆ήµου Διονύσου.

Αναλυτικά θα γίνει προμήθεια των παρακάτω ειδών:

• 50 πλαίσια αλουμινίου με φορητά κιγκλιδώματα, διαστάσεων 2μΧ1μ,

• 200 πόδια αλουμινίου τηλεσκοπικά

• 1 σκάλα αλουμινίου πτυσσόμενη, με φορητά κιγκλιδώματα

• 1 ράμπα αλουμινίου πτυσσόμενη, με φορητά κιγκλιδώματα

• βοηθητικά υλικά στερέωσης (γάντζοι και σωλήνες σύνδεσης αλουμινίου, σφικτήρες, διάφορες υποδοχές κ.λ.π.)

**Άρθρο 2° - Διατάξεις που ισχύουν**

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

* Του Ν. 3463/2006 «Κύρωση του Κώδικα Δήμων και Κοινοτήτων».
* Του Ν. 3852/2010 «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης».
* Του Ν. 4555/2018, Πρόγραμμα «ΚΛΕΙΣΘΕΝΗΣ Ι» (ΦΕΚ 133/19.7.2018)
* Του Ν. 2690/1999 «Κύρωση Κώδικα Διοικητικής Διαδικασίας και άλλες διατάξεις».
* Του N. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
* Του Ν. 3548/2007 «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις».
* Του N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».
* Του Π.Δ. 80/2016 «Ανάληψη υποχρεώσεων από τους Διατάκτες».
* Του Ν. 4155/2013 «Εθνικό Σύστημα Ηλεκτρονικών Δημοσίων Συμβάσεων και άλλες Διατάξεις», όπως τροποποιήθηκε με την Υποπαράγραφο ΣΤ 20, του Πρώτου Άρθρου του Ν. 4254/2014 (ΦΕΚ 85/Α΄/7-4-2014) και ισχύει.
* Της αριθμ. ΥΑΠ/Φ.40.4/3/1031/23-4-2012 Υπουργικής Απόφασης «Ρυθμίσεις για το Ηλεκτρονικό Δημόσιο Έγγραφο».
* Του Ν. 4270/2014 «Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις».
* Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

**Άρθρο 3° - Συμβατικά τεύχη**

Συμβατικά τεύχη κατά σειρά ισχύος είναι:

α) Η διακήρυξη του διαγωνισμού

β) Η μελέτη της Δ/σης Τ.Υ

γ) Η ειδική συγγραφή υποχρεώσεων

δ) Ο προϋπολογισμός προσφοράς του αναδόχου

ε) Τα τεχνικά στοιχεία (τεχνική περιγραφή) της προσφοράς του αναδόχου.

**Άρθρο 4° - Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με συνοπτικό διαγωνισμό, με κριτήριο την χαμηλότερη τιμή προσφοράς με τους όρους που έχει καθορίσει η Οικονομική Επιτροπή.

**Άρθρο 5ο - Σύμβαση**

Ο ανάδοχος της προμήθειας, μετά την κατά νόμο έγκριση του αποτελέσματος αυτής, υποχρεούται να προσέλθει σε ορισμένο τόπο και χρόνο, εντός είκοσι (20) ημερών για να υπογράψει τη σύμβαση και να καταθέσει την κατά το άρθρο 6 της παρούσης, εγγύηση για την καλή εκτέλεση αυτής.

**Άρθρο 6ο – Εγγυήσεις**

*Α. Εγγύηση συμμετοχής στην δημοπρασία .*

Σύμφωνα με τις διατάξεις του Ν. 4412/2016, άρθρο 72, δεν απαιτείται εγγύηση συμμετοχής στον συνοπτικό διαγωνισμό.

*Β. Εγγύηση εκτέλεσης της σύμβασης*

Η εγγύηση καλής εκτέλεσης της σύμβασης καθορίζεται σε 5% επί της αξίας της σύμβασης εκτός Φ.Π.Α. και κατατίθεται πριν ή κατά την υπογραφή της σύμβασης. Όσον αφορά το χρόνο ισχύος της εγγύησης καλής εκτέλεσης, αυτός θα πρέπει να είναι μεγαλύτερος από τον συμβατικό χρόνο παράδοσης κατά ένα (1) μήνα. Η εγγυητική καλής εκτέλεσης επιστρέφεται μετά την οριστική ποσοτική και ποιοτική παραλαβή του συνόλου του αντικειμένου της σύμβασης και ύστερα από την εκκαθάριση των τυχόν απαιτήσεων από τους δύο συμβαλλόμενους.

**Άρθρο 7ο -Τεχνικά χαρακτηριστικά – Προδιαγραφές – Ποιότητα υλικών**

Όλος ο προσφερόμενος εξοπλισμός θα είναι σε καλή κατάσταση, άριστης ποιότητας και σύμφωνα με τις τεχνικές προδιαγραφές και απαιτήσεις της μελέτης και θα πρέπει να πληροί όλες τις σχετικές προδιαγραφές των Ευρωπαϊκών Προτύπων ή των αντίστοιχων προδιαγραφών του ΕΛΟΤ. Για το σκοπό αυτό ο προμηθευτής είναι υποχρεωμένος να προσκομίσει μαζί με την προσφορά του : Α) Όλα τα τεχνικά στοιχεία και εικόνες (prospectus) για τα υπό προμήθεια υλικά. Β) Δήλωση συμμόρφωσης CE του κατασκευαστή και πιστοποιητικά ποιότητας και συμμόρφωσης με τα ισχύοντα πρότυπα που συνοδεύουν τα υπό προμήθεια είδη.

**Άρθρο 8ο - Χρόνος εγγύησης**

Ο χρόνος εγγύησης θα καθοριστεί µε την προσφορά των διαγωνιζομένων και ο οποίος δεν δύναται να είναι μικρότερος των τριών ετών. Επίσης, με την προσφορά θα καθορίζεται ως ελάχιστη απαιτούμενη εγγύηση διαθεσιμότητας ανταλλακτικών τα δεκαπέντε (15) έτη και ο μέγιστος χρόνος παράδοσης τους ο ένας (1) μήνας.

**Άρθρο 9ο - Έκπτωση του αναδόχου**

Η απόκλιση από τις τεχνικές προδιαγραφές ή χρόνους εγγύησης από τον ανάδοχο µπορούν να τον κηρύξουν έκπτωτο. Εφόσον υπάρξει αδικαιολόγητη υπέρβαση της συμβατικής προθεσμίας εκτέλεσης της προμήθειας ή ο ανάδοχος δεν συμμορφώνεται προς τις κάθε είδους υποχρεώσεις του, µπορεί να κηρυχθεί έκπτωτος µε τις ισχύουσες διατάξεις.

**Άρθρο 10ο - Χρόνος παράδοσης**

Ο χρόνος παράδοσης ορίζεται σε 30 ημέρες. Για την πρώτη συναρμολόγηση εξοπλισμού της εξέδρας απαιτείται επίδειξη με τις συμβουλές των τεχνικών της ανάδοχης εταιρείας προκειμένου να εκπαιδευτούν οι υπάλληλοι του ∆ήμου που θα αναλάβουν την εργασία αυτή.

**Άρθρο 11° - Φόροι, τέλη, κρατήσεις**

Ο ανάδοχος υπόκειται σε όλους τους βάσει των κείμενων διατάξεων φόρους, και κρατήσεις, που θα ισχύουν κατά την ημέρα της διενέργειας του διαγωνισμού. Ο Φ.ΠΑ. βαρύνει τον Δήμο Διονύσου.

**Άρθρο 12° - Προσωρινή και οριστική παραλαβή**

Η προσωρινή και οριστική παραλαβή της προμήθειας θα γίνει από την οικεία επιτροπή παρουσία του αναδόχου και αφού έχει γίνει η πρώτη συναρμολόγηση εξοπλισμού εξέδρας. Εάν κατά την παραλαβή των προς προμήθεια ειδών ή κατόπιν της συναρμολόγησης αυτών διαπιστωθεί απόκλιση από τις συμβατικές τεχνικές προδιαγραφές και απαιτούμενες προϋποθέσεις όπως περιγράφονται στην μελέτη της προμήθειας, η επιτροπή παραλαβής μπορεί να προτείνει ή την τέλεια απόρριψη του παραλαμβανομένου είδους ή την αποκατάσταση των κατασκευαστικών ή λειτουργικών ανωμαλιών αυτού. Εφόσον ο ανάδοχος δεν συμμορφωθεί με τις ως άνω προτάσεις της Επιτροπής, εντός της από της ιδίας οριζόμενης προθεσμίας, ο Δήμος Διονύσου δικαιούται να προβεί στην τακτοποίηση αυτών, σε βάρος και για λογαριασμό του αναδόχου και κατά τον προσφορότερο με τις ανάγκες και τα συμφέροντα αυτού τρόπο. Για την κάλυψη των σχετικών δαπανών χρησιμοποιείται η εγγύηση του αναδόχου.

 Η ΣΥΝΤΑΞΑΣΑ ΕΛΕΓΧΘΗΚΕ ΘΕΩΡΗΘΗΚΕ

 28/ 08 / 2018 / / 2018 / / 2018

 **Η ΠΡΟΪΣΤΑΜΕΝΗ ΤΜΗΜΑΤΟΣ Η Δ/ΝΤΡΙΑ TEXNIKΩΝ ΥΠΗΡΕΣΙΩΝ**

ΑΛΕΞΑΝΔΡΑ ΕΞΑΡΧΟΥ ΑΓΓΕΛΙΚΗ ΚΟΥΡΟΥΠΑΚΗ ΑΝΝΑ ΑΓΓΕΛΙΝΑ

 Πολιτικός Μηχανικός Τοπογράφος Μηχανικός Πολιτικός Μηχανικός